### NN 125/2015 (18.11.2015.), Pravilnik o izmjenama i dopunama Pravilnika o vođenju računovodstva društva za dokup mirovine

HRVATSKA AGENCIJA ZA NADZOR FINANCIJSKIH USLUGA

2388

Na temelju članka 22. stavka 2. Zakona o doživotnoj otpremnini odnosno dokupu mirovine (»Narodne novine« broj 153/13,) te članka 15. stavka 5. Zakona o računovodstvu (»Narodne novine« broj 109/07, 125/11, 54/13 i 121/14) Hrvatska agencija za nadzor financijskih usluga na sjednici Upravnog vijeća održanoj 13. studenoga 2015. godine donosi

PRAVILNIK

O IZMJENAMA I DOPUNAMA PRAVILNIKA O VOĐENJU RAČUNOVODSTVA DRUŠTVA ZA DOKUP MIROVINE

Članak 1.

(1) U članku 10. stavku 2. alineji 1. Pravilnika o vođenju računovodstva društva za dokup mirovine (»Narodne novine« broj 72/14) iza riječi: »revizorsko izvješće« dodaju se riječi: »o obavljenoj reviziji financijskih izvještaja«.

(2) U članku 10. stavku 2. alineji 2. iza riječi: »revizorsko izvješće« dodaju se riječi: »o obavljenoj reviziji«.

(3) U članku 10. dodaje se stavak 5. koji glasi: »Revizorska izvješća iz stavka 2. ovoga članka potpisuju ovlašteni revizor u svoje ime, kao i odgovorna osoba revizorskog društva u ime revizorskog društva.«.

(4) U članku 10. dodaje se stavak 6. koji glasi: »Revizorsko društvo dužno je nakon obavljene revizije sastaviti pismo preporuka upravi i dostaviti ga upravi društva za dokup mirovine i Agenciji uz izvješća iz stavka 2. ovoga članka.«.

(5) U članku 10. dodaje se stavak 7. koji glasi: »Revizorskim izvješćima iz stavka 2. ovoga članka prilažu se i financijski izvještaji koji su bili predmet revizije.«

Članak 2.

(1) U naslovu iznad članka 11. iza riječi: »revizorsko izvješće« dodaju se riječi: »o obavljenoj reviziji financijskih izvještaja«.

(2) U članku 11. stavku 1. brišu se riječi: »koji prije svega uključuje ispitivanje, davanje mišljenja, odnosno ocjenu«.

(3) U članku 11. stavku 1. ispred riječi: »revizija financijskih izvještaja« dodaju se riječi: »U smislu ovoga pravilnika«, a iza riječi: »postupak provjere« dodaju se riječi: »i ocjene godišnjih«.

(4) U članku 11. stavku 2. iza riječi: »financijskih izvještaja« dodaju se riječi: »društva za dokup mirovine«.

(5) U članku 11. oznaka stavka: »4« se mijenja u: »3«, a iza riječi: »o tome jesu li« dodaje se riječ: »godišnji«.

Članak 3.

Članak 12. mijenja se i glasi:

»Revizorsko izvješće o obavljenoj reviziji za potrebe Agencije

Članak 12.

(1) Revizija za potrebe Agencije je postupak provjere i ocjene pravilnosti, točnosti i potpunosti

godišnjih dodatnih izvještaja koja se dostavljaju Agenciji u skladu s ovim Pravilnikom.

(2) Pravilnost, točnost i potpunost izvještaja iz stavka 1. ovog članka revizorsko društvo dužno je provjeriti na način da ocijeni jesu li ti izvještaji sastavljeni u skladu sa Zakonom o dokupu mirovina i propisima donesenim na temelju toga zakona te jesu li na usporedivim stavkama usklađeni s godišnjim revidiranim financijskim izvještajima.

(3) Reviziju za potrebe Agencije obavlja isto revizorsko društvo koje obavlja reviziju godišnjih financijskih izvještaja.

(4) Revizorsko izvješće o obavljenoj reviziji za potrebe Agencije sastoji se od sljedećih izvještaja:

1. Izvještaj o stanju i promjenama pričuve za isplatu dokupljenih mirovina,

2. Izvještaj o stanju i strukturi ulaganja imovine za isplatu dokupljenih mirovina,

3. Izvještaj o razini kapitaliziranosti,

4. Izvještaj o načinu vođenja poslovnih knjiga,

5. Izvještaj o ispravnosti i potpunosti obavijesti i izvještaja koji se dostavljaju Agenciji.«.

Članak 4.

Dosadašnji članak 13. se briše.

Članak 5.

(1) Dosadašnji članak 14. postaje članak 13.

(2) U dosadašnjem članku 14. stavku 2. alineji 4. riječ: »mišljenje« zamjenjuje se s riječi: »konstatacije«.

Članak 6.

(1) Dosadašnji članak 15. postaje članak 14.

(2) U dosadašnjem članku 15. stavku 2. alineji 4. riječ: »mišljenje« zamjenjuje se s riječju: »konstatacije«.

(3) U dosadašnjem članku 15. stavku 2. alineji 5. riječ: »mišljenje« zamjenjuje se s riječju: »ocjenu«.

Članak 7.

Iza dosadašnjeg članka 15. koji postaje članak 14. dodaje se članak 15. koji glasi:

»Izvještaj o razini kapitaliziranosti

Članak 15.

(1) Revizorsko društvo dužno je provjeriti i ocijeniti ispunjavanje uvjeta kapitaliziranosti društva za dokup mirovina o čemu mora izraditi izvještaj o razini kapitaliziranosti.

(2) Izvještaj iz stavka 1. ovoga članka mora sadržavati najmanje:

– kratak opis stanja i strukture kapitala i rezervi,

– stanje kapitala na početku godine i na kraju godine te promjene stanja tijekom godine s usporednim prikazom posebne pričuve za dokupljene mirovine,

– preporuke revizora s navođenjem uočenih slabosti i rizika,

– konstatacije o postupcima društva za dokup mirovine s obzirom na preporuke revizora iz prethodnih godina,

– ocjenu o razini kapitaliziranosti društva za dokup mirovina.«.

Članak 8.

Dosadašnji članak 16. se briše.

Članak 9.

Dosadašnji članak 17. postaje članak 16.

(2) U dosadašnjem članku 17. stavku 2. iza riječi: »ovoga članka« dodaju se riječi: »mora sadržavati najmanje:

– preporuke revizora s navođenjem uočenih slabosti i rizika,

– konstatacije o postupcima društva za dokup mirovine s obzirom na preporuke revizora iz prethodnih godina,«

(3) U dosadašnjem članku 17. stavku 2. alineji 3. riječi: »uključuje mišljenje« se zamjenjuju s riječju: »ocjenu«.

Članak 10.

Dosadašnji članak 18. se briše.

Članak 11.

(1) Dosadašnji članak 19. postaje članak 17.

(2) U dosadašnjem članku 19. stavku 2. riječ: »mišljenje« zamjenjuje se s riječju: »ocjenu«.

Članak 12.

(1) Dosadašnji članak 20. postaje članak 18.

(2) U dosadašnjem članku 20. stavku 2. riječ: »mišljenje« zamjenjuje se s riječju: »ocjenu«.

Članak 13.

Dosadašnji članci 21. do 27. postaju članci 19. do 25.

Članak 14.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/14-04/51

Urbroj: 326-01-660-15-03

Zagreb, 13. studenoga 2015.

Predsjednik
Upravnog Vijeća
Petar-Pierre Matek, v. r.

125 18.11.2015 Pravilnik o izmjenama i dopunama Pravilnika o vođenju računovodstva društva za dokup mirovine

125 18.11.2015 Pravilnik o izmjenama i dopunama Pravilnika o vođenju računovodstva društva za dokup mirovine